**Šimon Pánek** (\* 27. december 1967, Praha) je český politický aktivista a humanitárny manažér, jeden zo zakladateľov humanitárnej organizácie Člověk v tísni. V súčasnosti je aj jej riaditeľom. Bol jedným z najznámejších študentských vodcov Nežnej revolúcie v roku 1989.

Životopis
---------

Študoval Prírodovedeckú fakultu Karlovej univerzity, štúdium nedokončil. V roku 1988 bol Šimon Pánek hlavným organizátorom humanitárnej pomoci obetiam zemetrasenia v Arménsku, keď spoločne s Jaromírom Štětinom vyhlásili neoficiálnu materiálnu zbierku na pomoc postihnutým. O rok neskôr, v roku 1989, sa stal jedným zo „študentských vodcov" Nežnej revolúcie vo vtedajšom Československu. Vymenovali ho do Koordinačného stávkového výboru študentov vysokých škôl a za študentov bol členom Občianskeho fóra. Patril aj do zvláštneho tímu Václava Havla, ktorý rokoval o vytvorení novej demokratickej vlády. Po novembrovej revolúcii bol za Občianske fórum kooptovaný do Federálneho zhromaždenia, čo neprijal. Vo *Voľbách do Snemovne národov Federálneho zhromaždenia* v roku 1990 bol riadne zvolený do českej časti *Snemovne národov* Federálneho zhromaždenia (volebný obvod Severomoravský kraj) za Občianske fórum potom, ako ho vyniesli z 13. miesta preferenčné hlasy, ale už v júni 1990 na mandát rezignoval a fakticky ho nevykonával.

V roku 1992 spoluzakladal súkromnú informačnú agentúru Epicentrum, prinášajúcu spravodajstvo z krízových oblastí sveta. V rokoch 1992–1997 pracoval pre Nadáciu Lidových novin. V tomto roku už pôsobil v *Kancelárii prezidenta republiky* a súčasne sa venoval filmovej produkcii.

V roku 2002 ho rezident Václav Havel na Pražskom hrade vyznamenal medailou Za zásluhy za *angažovanosť vo veciach verejných* a v roku 2003 získal cenu Evropan roku. Roku 2010 mu občianske združenie Post Bellum udelilo Cenu Paměť národa.

Literatúra
----------

21 rokov po Nežnej revolúcii - na Národní tříde s hercom Janom Potměšilom
* Marek Benda, Šimon Pánek, Monika Pajerová, *Studenti psali revoluci*, Praha. Univerzum. 1990, ISBN 80-85207-02-8

Referencie
----------

1. ↑   *Člověk v tísni: Vedení společnosti* [online]. [Cit. 2012-11-04]. Dostupné online. Archivované 2012-08-06 z originálu. (po česky)
2. 1 2  MÜLLEROVÁ, Alena; HANZEL, Vladimír. *Albertov 16:00 Příběhy sametové revoluce*. Praha : Nakladatelství Lidové noviny, 2009. ISBN 978-80-7422-002-9. Kapitola Slovníček, s. 279. (po česky)
3. ↑  OPLATKOVÁ, Martina. *Všechno, co dělám, musí mít smysl!* [online]. Naše rodina, 9.5.2012, [cit. 2012-11-04]. Dostupné online. (po česky)
4. 1 2  Medailonek v sekci Porota festivalu Jeden svět 2001
5. ↑  Rozhovor - Šimon Pánek: „Alespoň o kousek změnit svět"
6. ↑   *menný register* [online]. Poslanecká snemovňa Parlamentu Českej republiky, [cit. 2012-10-25]. Dostupné online. (po česky)
7. 1 2   *Rozhovor - Šimon Pánek: „Náš život je asi těžší než život lidí, kteří nemají skoro nic"* [online]. [Cit. 2012-10-25]. Dostupné online. Archivované 2007-06-10 z originálu.
8. ↑   *První Ceny Paměti národa získali chartistka i studentský vůdce* [online]. iDnes.cz, 2010-05-08, [cit. 2012-10-25]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Šimon Pánek**

Externé odkazy
--------------

* Rozhovor pre BBC
* Rozhovor pre Respekt Archivované 2007-09-27 na Wayback Machine
* Šimon Pánek v programe Impulsy Václava Moravce Archivované 2009-12-17 na Wayback Machine

Zdroj
-----

* *Tento článok je čiastočný alebo úplný preklad článku Šimon Pánek na českej Wikipédii.*

Autoritné údaje: * abART: 168906
* ISNI: 0000000055692156
* LCCN: no2009028686
* NK ČR: xx0052275
* VIAF: 78998203
* WorldCat: lccn-no2009028686